Ministerstvo spravodlivosti Slovenskej republiky v roku 2008 z rozpočtových prostriedkov zabezpečovalo úlohy a činnosti súdnictva a ostatných rezortných organizácií, ktoré vyplývali hlavne z Programového vyhlásenia vlády Slovenskej republiky a zo stanovených priorít rezortu. 

Rozpočtové prostriedky pre kapitolu Ministerstva spravodlivosti SR boli Ministerstvom financií SR rozpísané listom zo 7. januára 2008 pod číslom MF/030247/2007-441 v nadväznosti na vládny návrh zákona o štátnom rozpočte na rok 2008 prerokovaný v orgánoch Národnej rady Slovenskej republiky a schválený 4. decembra 2007 zákonom č. 608/2007 Z. z.

Ukazovatele štátneho rozpočtu civilnej časti kapitoly Ministerstva spravodlivosti Slovenskej republiky boli plnené a čerpané takto:

P R Í J M Y 

Rozpočet príjmov vo výške 88 000 tis. Sk bol za rok 2008 splnený čiastkou 123 185 tis. Sk, t.j. na 139,98 %. Plnenie príjmov pozostávalo z prenájmu časti budov, nebytových priestorov, bufetov, zubných a praktických lekárov, poštových a novinových stánkov, zo zápisov a výpisov zo zoznamu znalcov a tlmočníkov. Ďalšie príjmy sa dosiahli na súdoch na trovách trestného konania, z náhrad za právne služby a trovy preddavkované zo štátneho rozpočtu (svedočné, znalečné a tlmočné). Do príjmovej časti rozpočtu boli odvedené ďalšie príjmy, napr. vrátené priznané odškodnenie z roku 2007, náhrady poistného plnenia za poistné udalosti spôsobené motorovými vozidlami, príjmy z dobropisov, refundácií, atď. 

Do štátneho rozpočtu boli odvedené ďalšie príjmy zo súdnych poplatkov a to vo výške 1 566 828 tis. Sk, čo je oproti roku 2007 viac o 66 835 tis. Sk.

v tis. Sk 

Súdne poplatky	Rok 2006	Rok 2007	Rok 2008	
- Uhradené daňovým úradom	733 434	853 478	884 134	
- Zaplatené v kolkoch	573 629	646 515	682 694	
Spolu:	1 307 063	1 499 993	1 566 828	

V Ý D A V K Y 

Civilná časť kapitoly Ministerstva spravodlivosti Slovenskej republiky v hodnotenom období hospodárila podľa ekonomickej klasifikácie s nasledovnými rozpočtovými prostriedkami: 

v tis. Sk

Ukazovateľ	Schválený rozpočet
2008	Upravený rozpočet 
2008	Skutočnosť
2008	% čerpania
k uprav. rozpočtu	
Mzdy, platy, služobné príjmy a OOV	2 249 268	2 449 333	2 449 261	100,00	
Poistné a príspevok do poisťovní	745 403	701 809	701 781	100,00	
Tovary a služby	776 859	837 838	837 213	99,93	
Bežné transfery	98 728	137 397	137 279	99,91	
Bežné výdavky 	3 870 258	4 126 377	4 125 534	99,98	
Kapitálové výdavky	268 800	209 638	209 320	99,85	
Výdavky celkom:	4 139 058	4 336 015	4 334 854	99,97	

Upravený rozpočet výdavkov vo výške 4 336 015 tis. Sk bol vyčerpaný na 99,97 % čiastkou 4 334 854 tis. Sk.

•	Kategória 610 – Mzdy, platy, služobné príjmy a ostatné osobné vyrovnania

Uznesením vlády Slovenskej republiky č. 867 z 11. októbra 2007 k návrhu rozpočtu verejnej správy na roky 2008 až 2010 bol pre civilnú časť kapitoly Ministerstva spravodlivosti SR schválený rozpočet na rok 2008 v kategórii výdavkov 610 – Mzdy, platy, služobné príjmy a ostatné osobné vyrovnania vo výške 2 249 268 tis. Sk, z toho pre rezortné organizácie vo výške 2 123 687 tis. Sk a pre Ministerstvo spravodlivosti SR - ústredný orgán vo výške 125 581 tis. Sk. Celkový počet zamestnancov pre civilnú časť Ministerstva spravodlivosti SR bol stanovený na 5 533 osôb, z toho pre podriadené organizácie 5139 (sudcovia 1256, zamestnancov štátnej službe 3307, zamestnanci pri výkone práce vo verejnom záujme 576) a aparát Ministerstva spravodlivosti SR 394 zamestnancov. Počet zamestnancov na podriadených organizáciách bol znížený o 431 osôb, z toho štátnych zamestnancov o 367 a zamestnancov pri výkone práce vo verejnom záujme o 64. V objeme mzdových prostriedkov bolo premietnuté zvýšenie stupníc a platových taríf štátnych zamestnancov a zamestnancov pri výkone práce vo verejnom záujme od 1. januára 2008.
Rozpočtovými opatreniami Ministerstva financií SR bol schválený rozpočet v priebehu roka 2008 upravený na 2 449 333 tis. Sk, z toho na rezortných organizáciách vo výške 2 321 578 tis. Sk a v aparáte Ministerstva spravodlivosti SR vo výške 127 755 tis. Sk. V objeme mzdových prostriedkov bol zohľadnený ďalší plat sudcov (13. a 14.), valorizácia platov sudcov v nadväznosti na úpravu platov poslancov Národnej rady Slovenskej republiky od 
1. januára 2008.

Zvýšenie mzdových prostriedkov v rezorte MS SR bolo ovplyvnené rozpočtovými opatreniami MF SR, a to:

-	rozpočtovým opatrením MF SR zo 17. 3. 2008 vo výške 47 000 tis. Sk, ktorým bol zvýšený počet sudcov o 50 osôb,

-	rozpočtovým opatrením MF SR z 2. 4. 2008 v celkovej výške 88 571 tis. Sk, ktorým boli zabezpečené zvýšenia platov sudcov, ministra, štátnych tajomníkov a vedúceho služobného úradu MS SR, z toho na rezortných organizáciách 88 336 tis. Sk, na Ministerstve spravodlivosti SR – ústrednom orgáne 235 tis. Sk,

-	rozpočtovým opatrením MF SR z 2. 10. 2008 v celkovej výške 95 627 tis. Sk v nadväznosti na uznesenie vlády SR č. 291 zo 7. mája 2008. Rozpočtovým opatrením bol zvýšený počet zamestnancov na podriadených organizáciách o 431.

Výdavky na mzdy, platy, služobné príjmy a ostatné osobné vyrovnania za rezort MS SR boli čerpané vo výške 2 449 261 tis. Sk (100 %), z toho na rezortných organizáciách na programe 08P - Financovanie systému súdnictva boli čerpané vo výške 2 321 384 tis. Sk (sudcovia -1 355 548 tis. Sk, zamestnanci v štátnej službe - 836 820 tis. Sk, zamestnanci pri výkone práce vo verejnom záujme - 129 016 tis. Sk) a na Ministerstve spravodlivosti SR na programe 08R – Tvorba a implementácia politík vo výške 127 876 tis. Sk.

•	Kategória 620 – Poistné a príspevok do poisťovní 

Rozpočtové prostriedky boli vyčerpané na poistné do zdravotných poisťovní, Sociálnej poisťovne a na príspevok do doplnkových dôchodkových poisťovní v nadväznosti na čerpanie kategórie 610 – Mzdy, platy, služobné príjmy a ostatné osobné vyrovnania vo výške 701 781 tis. Sk, t. j. 100,0 %.

•	Kategória 630 – Tovary a služby

Schválený rozpočet výdavkov vo výške 776 859 tis. Sk bol rozpočtovými opatreniami upravený na 837 838 tis. Sk. Vyčerpaný bol čiastkou 837 213 tis. Sk na 99,93 %. 

Čerpanie položiek v roku 2008 pri porovnaní s rokom 2007 bolo nasledovné:

v tis. Sk

Položky	Čerpanie
za rok 2007	Upravený
rozpočet 2008	Čerpanie
za rok 2008	% čerpania z uprav. rozpočtu	
631 Cestovné náhrady	7 686	6 303	6 296	99,89	
632 Energia, voda a komunikácie	296 940	325 101	325 052	99,98	
633 Materiál 	138 951	90 220	90 149	99,92	
634 Dopravné	15 454	15 426	15 419	99,95	
635 Rutinná a štandardná údržba	65 802	61 513	61 176	99,45	
636 Nájomné za nájom	9 891	11 341	11 281	99,47	
637 Služby	695 493	327 934	327 840	99,97	
630 Tovary a služby	1 230 217	837 838	837 213	99,93	

Z celkového prehľadu vyplýva, že čerpanie rozpočtových prostriedkov v roku 2008 oproti roku 2007 bolo nižšie o 393 004 tis. Sk hlavne z dôvodu, že v roku 2007 boli doplatené 14. platy sudcom za roky 2003 – 2006 na základe rozhodnutia Ústavného súdu Slovenskej republiky vo výške 235 553 tis. SK (položka 637 Služby). Z dôvodu nedostatku rozpočtových prostriedkov v roku 2008 boli nižšie uhradené výdavky ako v roku 2007 za právne služby advokátom, znalcom, exekútorom a notárom o 93 038 tis. Sk (čerpanie v roku 2008 – 103 955 tis. SK) čo spôsobilo, že v roku 2008 civilná časť kapitoly Ministerstva spravodlivosti SR má v kategórii 630 Tovary a služby neuhradené platby v celkovej výške 132 066 tis. Sk. Pritom je potrebné podotknúť, že 
k 1. januáru 2008 rozpočtovými prostriedkami bolo potrebné zabezpečiť prevádzku nových okresných súdov, čo sa odzrkadlilo vo zvýšenom čerpaní položky 632 Energie, voda a komunikácie v celkovej výške 325 052 tis. Sk. Naproti tomu pri zvýšenom počte okresných súdov čerpanie materiálových výdavkov (položka 633) bola v roku 2008 nižšie čerpaná ako v roku 2007 o 48 802 tis. Sk. 

Okrem bežnej prevádzkovej činnosti súdov Slovenskej republiky, ako sú výdavky za elektrickú energiu, vodu, plyn, telefónne a poštové poplatky, údržba budov bola zakúpená výpočtová technika do 30 tis. Sk, hradili sa poplatky za používanie rezortnej počítačovej siete WAN, zabezpečená bola prevádzka obchodného registra, súdneho manažmentu, zbierky listín. Okrem rezortných súdnych organizácií v čerpaní je zahrnutá aj činnosť Ministerstva spravodlivosti SR ako ústredného orgánu, Inštitútu vzdelávania Ministerstva spravodlivosti Slovenskej republiky Omšenie, Centra právnej pomoci so svojimi kanceláriami, Justičnej akadémie v Pezinku - zahájená bola prevádzka aj detašovaného pracoviska Justičnej akadémie Omšenie.

Vybrané podpoložky v tejto kategórii boli čerpané takto: 
•	energie 	89 567 tis. Sk,
•	vodné, stočné 	7 623 tis. Sk,
•	poštové služby 	173 685 tis. Sk,
•	všeobecný materiál 	42 682 tis. Sk,
•	stravovanie zamestnancov 	60 666 tis. Sk,
•	prídel do soc. fondu 	34 877 tis. Sk,
•	údržba budov 	21 390 tis. Sk,
•	advokátske služby 	56 628 tis. Sk,
•	znalecké posudky.	35 627 tis. Sk,
•	notárske služby 	9 133 tis. Sk,
•	exekútorské služby 	2 567 tis. Sk.

•	 Kategória 640 - Bežné transfery
Schválený rozpočet v kategórii 640 – Bežné transfery vo výške 98 728 tis. Sk bol rozpočtovými opatreniami upravený na 137 397 tis. Sk. Za sledované obdobie bol vyčerpaný na 99,91 % vo výške 137 279 tis. Sk. 

Použitie rozpočtových prostriedkov podľa jednotlivých položiek, podpoložiek ako aj porovnanie s rokom 2007 je uvedené v tabuľke.

v tis. Sk

Podpoložky	Čerpanie
za rok 2007	Upravený rozpočet 2008	Čerpanie
za rok 2008	% čerpania z uprav. rozpočtu	
642001 Občian. združeniu	127	100	100	100,00	
642008 Na príspevok na osobitný účet	568	352	352	100,00	
642012 Na odstupné	5 902	4 303 	4 303	100,00	
642013 Na odchodné	4 853	3 179	3 178	99,97	
642014 Jednotlivcovi
z toho: odškodnenie	69 248
42 081	64 875
41 558	64 869
41 553	99,99
99,99	
642015 Na nemocenské dávky	5 304	6 193	6 172	99,66	
642018 Na ostatné dávky poskytované štátom	116	0	0	0	
642 030 Príplatky a príspevky 	52 094	58 395	58 305	99,85	
649 Transfery do zahraničia	52	0	0	0	
640 Bežné transfery 	138 264	137 397	137 279	99,91	

Rozpočtové prostriedky zabezpečovali hlavne realizáciu:

•	finančných nárokov podľa zákona č.385/2000 Z. z. o sudcoch a prísediacich a o zmene a doplnení niektorých zákonov (príplatky k nemocenskému, k podpore pri ošetrení člena rodiny, k peňažnej pomoci v materstve, plat pri odchode do dôchodku, príplatky k dôchodku),
•	nárokov vyplývajúcich pre zamestnancov z náhrady príjmu pri dočasnej pracovnej neschopnosti, 
•	odškodňovania osôb podľa platných zákonov a odškodnenie na základe rozsudkov Európskeho súdu pre ľudské práva,
•	Nálezov Ústavného súdu SR, 
•	príspevku Združeniu sudcov Slovenska. 

•	Kategória 700 – Kapitálové výdavky 

Schválený rozpočet kapitálových výdavkov pre civilnú časť kapitoly Ministerstva spravodlivosti Slovenskej republiky na rok 2008 bol vo výške 268 800 tis. Sk. Rozpočtovými opatreniami Ministerstva financií Slovenskej republiky v priebehu roka 2008 bol rozpočet k 31. decembru 2008 upravený na objem 
209 638 tis. Sk. Celkové čerpanie kapitálových prostriedkov za hodnotené obdobie bolo vo výške 209 320 tis. Sk, t. j. 99,85 %.

V roku 2007 na základe oznámenia Ministerstva spravodlivosti Slovenskej republiky a v zmysle § 8 ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov boli Ministerstvom financií Slovenskej republiky viazané kapitálové výdavky vo výške 97 160 tis. Sk, ktoré boli začiatkom roka 2008 pridelené rozpočtovým opatrením Ministerstva financií Slovenskej republiky do rozpočtu na rok 2008. Finančné prostriedky sa použili na pokračovanie a dokončovanie rozostavaných stavebných investičných akcií. V rámci viazaných financií boli aj prostriedky v objeme 
12 387 tis. Sk presunuté z rozpočtu roku 2006, ktoré neboli vyčerpané na pokračovaní rekonštrukcie fasády budovy Krajského súdu v Prešove ani v roku 2007 a boli viazané s tým, že budú použité v rozpočte na rok 2008. Z rozpočtu na rok 2007 Ministerstvo financií SR viazalo ďalšie kapitálové výdavky a to vo výške 84 773 tis. Sk. 

Z upraveného rozpočtu na rok 2008 boli prostriedky v kategórii 700 Kapitálové výdavky čerpané najmä na stavebné práce a to vo výške 168 467 tis. Sk 
t.j. 80% celkovo čerpaných prostriedkov a projektové práce v objeme 2 038 tis. Sk. Tieto prostriedky boli použité na nasledovných stavebných akciách:

•	rekonštrukcia a modernizácia Krajského súdu v Prešove vrátane fasády,
•	rekonštrukcia a modernizácia budovy Krajského súdu v Banskej Bystrici,
•	rekonštrukcia Okresného súdu Komárno,
•	projektová príprava a realizácia prístavby a nadstavby Okresného súdu Čadca,
•	stavebné práce na objekte pre Okresný súd Revúca,
•	rozšírenie parkoviska Okresného súdu Poprad,
•	stavebná rekonštrukcia budovy pre Okresný súd Vranov nad Topľou,
•	drobné stavebné práce boli zrealizované na Okresnom súde Pezinok.

Na obstaranie softwarového vybavenia a zakúpenie licencií boli využité kapitálové prostriedky vo výške 30 460 tis. Sk t.j. 14,5% z celkovo čerpaných finančných prostriedkov. Na obstaranie strojov a zariadení boli čerpané výdavky v objeme 8 355 tis. Sk a to na nákup výpočtovej techniky, telefónnej ústredne, elektrických zabezpečovacích zariadení a systémov na evidenciu dochádzky na súdoch. 

Na Ministerstve spravodlivosti Slovenskej republiky – ústredí bola zrealizovaná modernizácia kotolne, nainštalovaný nový systém na evidenciu a kontrolu dochádzky a modernizácia telefónnej ústredne. V objekte, do ktorého bolo premiestnené sídlo Justičnej akadémie v Pezinku boli vykonané potrebné stavebné úpravy súvisiace so sprevádzkovaním výťahu.

Podľa jednotlivých programov rozpočtové prostriedky boli čerpané nasledovne:

v tis. Sk

Program	Schválený rozpočet
2008	Upravený rozpočet
2008	Čerpanie
r. 2008	% čerpania
z uprav. rozpočtu	
Kód	Názov					
06G	Ľudské zdroje	0	2 500	2 500 	100,00	
06H	Hospodárska mobilizácia	700	700	523	74,71	
08P	Financovanie systému súdnictva	3 863 807	4 018 211	4 017 275	99,98 	
08R	Tvorba a implementácia politík	274 551	314 604	314 556	99,99	
Programy spolu	4 139 058	4 336 015	4 334 854	99,97	

Z čerpania rozpočtových prostriedkov vyplýva, že stanovené záväzné ukazovatele štátneho rozpočtu na rok 2008 Ministerstvom financií SR boli civilnou častou kapitoly dodržané.

Zhodnotenie majetkovej pozície 

Civilná časť rezortu Ministerstva spravodlivosti Slovenskej republiky spravovala k 31. decembru 2008 dlhodobý hmotný majetok a dlhodobý nehmotný majetok v hodnote 4 468 501 tis. Sk, z toho dlhodobý hmotný majetok predstavoval hodnotu 4 194 964 tis. Sk a dlhodobý nehmotný majetok 273 536 786 tis. Sk. Hodnota dlhodobého hmotného a nehmotného majetku sa v roku 2008 oproti roku 2007 zvýšila o 217 961 tis. Sk. 

V roku 2008 prírastok dlhodobého majetku predstavujú predovšetkým stavebné úpravy a rekonštrukcie budov súdov, nákup automobilov a výpočtovej techniky. 

Z dlhodobého hmotného majetku hodnota budov krajských a okresných súdov vrátane Ministerstva spravodlivosti Slovenskej republiky – ústredia, Inštitútu vzdelávania Ministerstva spravodlivosti Slovenskej republiky Omšenie, Špeciálneho súdu, Justičnej akadémie v Pezinku, Centra právnej pomoci predstavuje sumu 2 660 380 tis. Sk. Samostatné hnuteľné veci a súbory hnuteľných vecí 1 024 488 tis. Sk, pozemky 129 940 tis. Sk a dopravné prostriedky 79 080 tis. Sk. 

Z dlhodobého nehmotného majetku najväčšiu hodnotu predstavuje software 53 767 tis. Sk. 

Pohľadávky

Stav pohľadávok k 31.decembru 2008 predstavoval sumu 1 018 662 tis. Sk, čo oproti roku 2007 predstavuje nárast o 8 851 tis. Sk. Z toho podstatnú časť tvoria pohľadávky, ktoré vymáha Justičná pokladnica pri Krajskom súde v Bratislave.

Justičná pokladnica ako centrum správy a vymáhania súdnych pohľadávok zo všetkých súdov Slovenskej republiky vykonáva svoju činnosť v súlade s ustanoveniami zákona č. 65/2001 Z. z. o správe a vymáhaní súdnych pohľadávok v znení neskorších predpisov. 

Najväčší podiel na celkovom objeme pohľadávok Justičnej pokladnice tvoria:

-	súdne poplatky – obchodné..................................................... 23 652 tis. Sk,
-	súdne poplatky – civilné........................................................... 50 640 tis. Sk, 
-	právne služby .......................................................................... 36 820 tis. Sk,
-	trovy trestného konania.......................................................... 144 099 tis. Sk.

Z Á V E R :

Dosiahnuté výsledky hospodárenia civilnej časti kapitoly Ministerstva spravodlivosti SR zodpovedajú podmienkam rozpočtového hospodárenia v nadväznosti na výšku pridelených záväzných ukazovateľov na rok 2008. 

Priaznivo boli splnené a prekročené príjmy. Výdavková časť rozpočtu okrem iných úloh zabezpečovala od 1. januára 2008 prevádzku a činnosť deviatich obnovených okresných súdov. Po dokončení Justičnej akadémie táto začala od 1. apríla 2008 vzdelávaciu činnosť v rekonštruovanom objekte v Omšení, čím sa vytvorili podmienky pre skvalitnenie vzdelávacej činnosti sudcov, prokurátorov a súdnych úradníkov. Potreby rezortu neboli zo strany Ministerstva financií SR dostatočne pokryté o čom svedčia aj neuhradené platby advokátov, znalcov, notárov a iné platby v celkovej výške 132 066 tis. Sk. Z uvedeného dôvodu sa na Ministerstve spravodlivosti SR hromadia sťažnosti advokátov na nevyplatené advokátske trovy za právne služby (ex offo). Nevyplatené platby a faktúry zaťažili výdavkovú časť rozpočtu roka 2009, ktorá je v dôsledku uznesenia vlády SR číslo 93 z 28. februára 2009 k návrhu na vytvorenie rozpočtového priestoru na realokáciu výdavkov na udržanie hospodárskeho rastu zamestnanosti v SR znížená o 5 547 002 eur. 

Záverom možno konštatovať, že i napriek uvedeným zložitostiam v rozpočtovom hospodárení v civilnej časti rezortu Ministerstva spravodlivosti Slovenskej republiky bolo zabezpečené plnenie úloh v roku 2008 a tak boli vytvorené podmienky na plnenie úloh v roku 2009, ktoré vyplývajú hlavne z Programového vyhlásenia vlády Slovenskej republiky.

Krajský súd v Bratislave (okresné súdy a krajský súd)	
Kategória	Údaje o dosiahnutej skutočnosti	
	Priemerný evidenčný
počet zamestnancov
prepočítaný za rok 2008	Evidenčný počet
zamestnancov vo fyzických
osobách k 31. 12. 2008	
Sudcovia	257	259	
Justiční čakatelia	-	-	
Zamestnanci	812	821	
Spolu	1 069	1 080	

Krajský súd v trnave (okresné súdy a krajský súd)	
Kategória	Údaje o dosiahnutej skutočnosti	
	Priemerný evidenčný
počet zamestnancov
prepočítaný za rok 2008	Evidenčný počet
zamestnancov vo fyzických
osobách k 31. 12. 2008	
Sudcovia	107	108	
Justiční čakatelia	-	-	
Zamestnanci	352	358	
Spolu	459	466	

Krajský súd v trenčíne (okresné súdy a krajský súd)	
Kategória	Údaje o dosiahnutej skutočnosti	
	Priemerný evidenčný
počet zamestnancov
prepočítaný za rok 2008	Evidenčný počet
zamestnancov vo fyzických
osobách k 31. 12. 2008	
Sudcovia	98	98	
Justiční čakatelia	1	-	
Zamestnanci	330	333	
Spolu	429	431	

Krajský súd v nitre (okresné súdy a krajský súd)	
Kategória	Údaje o dosiahnutej skutočnosti	
	Priemerný evidenčný
počet zamestnancov
prepočítaný za rok 2008	Evidenčný počet
zamestnancov vo fyzických
osobách k 31. 12. 2008	
Sudcovia	119	120	
Justiční čakatelia	-	-	
Zamestnanci	361	360	
Spolu	480	480	

Krajský súd v žiline (okresné súdy a krajský súd)	
Kategória	Údaje o dosiahnutej skutočnosti	
	Priemerný evidenčný
počet zamestnancov
prepočítaný za rok 2008	Evidenčný počet
zamestnancov vo fyzických
osobách k 31. 12. 2008	
Sudcovia	124	132	
Justiční čakatelia	1	-	
Zamestnanci	408	424	
Spolu	533	556	

Krajský súd v banskej bystrici (okresné súdy a krajský súd)	
Kategória	Údaje o dosiahnutej skutočnosti	
	Priemerný evidenčný
počet zamestnancov
prepočítaný za rok 2008	Evidenčný počet
zamestnancov vo fyzických
osobách k 31. 12. 2008	
Sudcovia	162	162	
Justiční čakatelia	-	-	
Zamestnanci	516	522	
Spolu	678	684	

Krajský súd v prešove (okresné súdy a krajský súd)	
Kategória	Údaje o dosiahnutej skutočnosti	
	Priemerný evidenčný
počet zamestnancov
prepočítaný za rok 2008	Evidenčný počet
zamestnancov vo fyzických
osobách k 31. 12. 2008	
Sudcovia	135	139	
Justiční čakatelia	1	-	
Zamestnanci	437	445	
Spolu	573	584	

Krajský súd v košiciach (okresné súdy a krajský súd)	
Kategória	Údaje o dosiahnutej skutočnosti	
	Priemerný evidenčný
počet zamestnancov
prepočítaný za rok 2008	Evidenčný počet
zamestnancov vo fyzických
osobách k 31. 12. 2008	
Sudcovia	224	224	
Justiční čakatelia	1	1	
Zamestnanci	635	641	
Spolu	860	866	

Špeciálny súd	
Kategória	Údaje o dosiahnutej skutočnosti	
	Priemerný evidenčný
počet zamestnancov
prepočítaný za rok 2008	Evidenčný počet
zamestnancov vo fyzických
osobách k 31. 12. 2008	
Sudcovia	13	13	
Zamestnanci	39	39	
Spolu	52	52	

justičná akadémia (ja)	
Kategória	Údaje o dosiahnutej skutočnosti	
	Priemerný evidenčný
počet zamestnancov
prepočítaný za rok 2008	Evidenčný počet
zamestnancov vo fyzických
osobách k 31. 12. 2008	
Zamestnanci	33	33	
Spolu	33	33	

Ministerstvo spravodlivosti SR - ústredie	
Kategória	Údaje o dosiahnutej skutočnosti	
	Priemerný evidenčný
počet zamestnancov
prepočítaný za rok 2008	Evidenčný počet
zamestnancov vo fyzických
osobách k 31. 12. 2008	
Zamestnanci	313	315	
Spolu	313	315	

inštitút vzdelávania ms sr - omšenie	
Kategória	Údaje o dosiahnutej skutočnosti	
	Priemerný evidenčný
počet zamestnancov
prepočítaný za rok 2008	Evidenčný počet
zamestnancov vo fyzických
osobách k 31. 12. 2008	
Zamestnanci	28	28	
Spolu	28	28	

centrum právnej pomoci (cpp)	
Kategória	Údaje o dosiahnutej skutočnosti	
	Priemerný evidenčný
počet zamestnancov
prepočítaný za rok 2008	Evidenčný počet
zamestnancov vo fyzických
osobách k 31. 12. 2008	
Zamestnanci	49	49	
Spolu	49	49	

celkový počet zamestnancov rezortu ms sr	
Kategória	Údaje o dosiahnutej skutočnosti	
	Priemerný evidenčný
počet zamestnancov
prepočítaný za rok 2008	Evidenčný počet
zamestnancov vo fyzických
osobách k 31. 12. 2008	
Súdy	5 133	5 199	
Inštitút, JA, CPP	110	110	
MS SR - ústredie	313	315	
Spolu	5 556	5 624